โบรกฯส่องกลุ่ม Media กำไรปี 59 ฟื้นตัวชี้ปลายปี 58 เป็นจังหวะดีเข้าสอย 3 หุ้นเด่น
คาดเม็ดเงินโฆษณาทีวีดิจิทัลยอดนิยมปี 59 เติบโตกว่า 67% เทียบช่วงเดียวกันของปีก่อน จากผู้เล่นรายใหม่ (GRAMMY, RS, WORK และ TVT*)แนะนำ Bullish กลุ่ม Media (Digital TV) โดยประเมินราคาหุ้นที่ยังไม่ฟื้นตัวในช่วงปลายปี 58 เป็นโอกาสเข้าลงทุนโดยคาดหวังปัจจัยบวกการฟื้นตัวของกำไรปกติโดดเด่นกว่า 73% y-y ในปี 59 ปัจจุบันหุ้นกลุ่ม Media (Digital TV) ซื้อขายที่ Forward PE16F เพียง 17-26 เท่า (ยกเว้น WORK 43 เท่า และ GRAMMY ยังขาดทุน) ต่ำกว่าค่า PE ที่ควรจะเป็นที่ 30 เท่า (อิงจาก PE กลุ่ม Media ช่วงที่มีความคาดหวังการเติบโตจากทีวีดาวทียมในช่วงปี FY13) และต่ำกว่า Forward PE16F หุ้น WORK ที่มีความคาดหวังการเติบโตจากทีวีดิจิทัลเช่นกัน โดยเราเลือก GRAMMY, RS และ TVT* เป็นหุ้น Top pick ของกลุ่มฯ
18 ธ.ค. 2558

บล.โนมูระ พัฒนสิน ระบุในบทวิเคราะห์ (18 ธ.ค.) ว่า กลุ่ม Media จากในช่วงปี 56-58 เม็ดเงินโฆษณาทรงตัวอยู่ที่ 1.1-1.2 แสนล้านบาท เนื่องจากได้รับผลกระทบจากสถานการณ์ความวุ่นวายทางการเมืองในประเทศในช่วงปี 56-57และการเปลี่ยนผ่านระบบทีวีจากอนาล็อกเป็นดิจิทัลในช่วงปี 57-58
ขณะที่ปี 59 อุตสาหกรรมสื่อโฆษณามีปัจจัยบวกจาก (1) เศรษฐกิจในประเทศมีแนวโน้มฟื้นตัวดีขึ้นจากการลงทุนเมกกะโปรเจคของภาครัฐ โดย Nomura คาด GDP ปี 59 เติบโต 2.5% เทียบช่วงเดียวกันของปีก่อน (2) กลุ่มธุรกิจยานยนต์และสื่อสารมีแนวโน้มใช้งบโฆษณามากขึ้นเพื่อประชาสัมพันธ์ข้อมูลใหม่แก่ลูกค้า (อัตราภาษีใหม่) และทำการตลาดบริการใหม่ (4G) และ (3) สถานการทีวีดิจิทัลมีความชัดเจนและทำให้เอเจนซีกล้าใช้งบโฆษณามากขึ้น
หลังจากในช่วง 2 ปีแรก (57-58) มีความไม่แน่นอนทำให้เอเจนซียังไม่มั่นใจในการใช้งบโฆษณา เช่น ปัญหาช่อง 3 จอดำ และโครงข่ายภาคพื้นดินบางเจ้ายังไม่พร้อมนักช่วงเริ่มแรก, การแจกคูปองสนับสนุนล่าช้า และประกาศเรียงช่องเบอร์เดียวกันทุกแพล็ทฟอร์มเพิ่งบังคับใช้ช่วงปลายปี 58 เป็นต้น ขณะที่ปี 59 ไม่มีความไม่แน่นอนข้างต้นแล้ว เราคาดเม็ดเงินโฆษณามีแนวโน้มไหลเข้าทีวีดิจิทัลช่องใหม่ที่มีเรทติ้งสูงง่ายขึ้น โดยเฉพาะช่องยอดนิยมอย่าง Workpoint TV, Ch8, One HD และ GMM25 เป็นต้น
คาดเม็ดเงินโฆษณาทีวีดิจิทัลยอดนิยมปี 59 เติบโตกว่า 67% เทียบช่วงเดียวกันของปีก่อน จากผู้เล่นรายใหม่ (GRAMMY, RS, WORK และ TVT*) พลิกจากขาดทุน -544 ล้านบาท เป็นกำไร 697 ล้านบาท และผู้เล่นรายเดิม (BEC และ MCOT) ฟื้นตัว 19% เทียบช่วงเดียวกันของปีก่อนเป็น 3.6 พันล้านบาท โดยผู้เล่นรายใหม่ผลประกอบการฟื้นตัวจากการเติบโตของทีวีดิจิทัลช่องใหม่ยอดนิยม (Workpoint TV, Ch8, One HD และ GMM25) และผู้เล่นรายเดิมผลประกอบการฟื้นตัวจากฐานต่ำในปีก่อนที่เกิดจากการปรับฐานกำไรหลังเกิดทีวีดิจิทัล ทั้งนี้ เราคาด RS เป็นผู้เล่นรายใหม่ที่กำไรปกติปี FY16F ฟื้นตัวโดดเด่นที่สุดกว่า 1,112% เทียบช่วงเดียวกันของปีก่อน จากเป็น 372 ล้านบาท
แนะนำ Bullish กลุ่ม Media (Digital TV) โดยประเมินราคาหุ้นที่ยังไม่ฟื้นตัวในช่วงปลายปี 58 เป็นโอกาสเข้าลงทุนโดยคาดหวังปัจจัยบวกการฟื้นตัวของกำไรปกติโดดเด่นกว่า 73% y-y ในปี 59 ปัจจุบันหุ้นกลุ่ม Media (Digital TV) ซื้อขายที่ Forward PE16F เพียง 17-26 เท่า (ยกเว้น WORK 43 เท่า และ GRAMMY ยังขาดทุน) ต่ำกว่าค่า PE ที่ควรจะเป็นที่ 30 เท่า (อิงจาก PE กลุ่ม Media ช่วงที่มีความคาดหวังการเติบโตจากทีวีดาวทียมในช่วงปี FY13) และต่ำกว่า Forward PE16F หุ้น WORK ที่มีความคาดหวังการเติบโตจากทีวีดิจิทัลเช่นกัน โดยเราเลือก GRAMMY, RS และ TVT* เป็นหุ้น Top pick ของกลุ่มฯ